### 15.    Landsbyfornyelse 2014 - [adresse].: 326-2015-61143       J.nr.: 01.11.00           Dokumentnr.:
326-2016-230077

**Sagstype**

Beslutning.

**Resume og sagens baggrund**

Teknik- og Miljøudvalget har tidligere besluttet at yde
tilsagn om støtte på 25% af udgifterne til tagrenovering jf. byfornyelseslovens
bestemmelser. På opfordring fra ejer har Plan, Byg og Miljø efterfølgende
foretaget en SAVE-registrering af bebyggelsens bevaringsværdi, hvilket er
resulteret i en klassificering "Høj bevaringsværdi". Iflg.
byfornyelsesloven kan bevaringsværdig bebyggelse støttes med op til 75% af de
støtteberettigede udgifter.

**Indstillinger**

Chefen for Plan, Byg og Miljø indstiller, at der træffes
beslutning om at forøge et foreløbigt støttetilsagn fra 25% til 40 %, dog max.
kr. 700.000,00- inkl. moms i henhold til byfornyelseslovens §§ 21 og 28.

**Behandling**

Teknik- og Miljøudvalget.

**Sagsfremstilling**

Ejerne af det tidligere mejeri, [adresse] Føllenslev,
har anmodet om støtte til udgifter til fornyelse af tagbelægning m.m. fra
landsbyfornyelsesmidlerne. Ejendommen er en del af stationsbyen Føllenslev, som
er udpeget til værdifuldt kulturmiljø, og udgør sammen med bl.a. den gamle
station og posthuset en del af den byggede grundstamme i stationsbyen.

Besigtigelse

Teknik- og Miljøudvalget besigtigede den 8. august 2015 det
gamle mejeri med henblik på at afgøre, om der skulle ydes støtte til de
beskrevne byggearbejder. Under besigtigelsen var der udbredt forståelse for
betydningen af, at den påtænkte renovering skulle gennemføres med respekt for
husets stil og materialevalg.

Som et led i Erhvervs- og Vækstministeriets Pulje til
Landsbyfornyelse har Teknik- og Miljøudvalget efterfølgende, på sit møde den 5.
november 2015, besluttet, at yde tilsagn om støtte på 25% af daværende anslåede
udgifter, jf. byfornyelseslovens bestemmelser.

Øget støtte til bevaringsværdig bebyggelse

Efter byfornyelseslovens bestemmelser kan der ydes støtte
til bevaringsværdige bygninger på op til 75% af de støtteberettigede udgifter,
såfremt arbejdernes sigte er at bevare eller øge bevaringsværdien af de
udvendige bygningsdele og dermed bygningen som helhed. Iflg. byfornyelsesloven
betragtes bygninger som bevaringsværdige hvis de opnår en bevaringsværdi fra 1
til og med 4 efter kriterierne i [adresse] systemet.

Med henvisning til byfornyelseslovens
bestemmelser om mulighed for øget støtte til bevaringsværdig bebyggelse har
ejer derfor anmodet Plan og Byg om at få bygningernes bevaringsværdi fastsat.
Plan og Byg har efterfølgende foretaget en sådan registrering, hvilket er
resulteret i en bevaringsværdi på 2, svarende til høj bevaringsværdi (Se bilag
1).

Bygningerne opfylder dermed kravene til at modtage højere
støtte jf. byfornyelseslovens § 28.

Vilkår for arbejders udførelse

For at sikre bygningernes høje bevaringsværdi bedst muligt
stilles der vilkår til støttetilsagnet om visse arbejders udførelse, bl.a.
udførelse af fast undertag med brædder og tagpap i stedet for banevarer,
genbrug af eksisterende tagsten hvis de er egnede, udformning af vinduer,
murværksdetaljer m.m. Disse vilkår fordyrer nogle arbejdsprocesser og det er
derfor rimeligt, at der ydes en højere støtte.

Andre betingelser for støtte

Kommunens støtte er bl.a. betinget af at arbejdet udbydes i
konkurrence og det ansøgte projekt kræver derfor, at der mindst foreligger 2
tilfredsstillende tilbud.

Nana Christiansen har indhentet tilbud fra to entreprenører. De indkomne
tilbud ligger beløbsmæssigt tæt på hinanden med anslået udgift på ca.
1.750.000,00 kr. inkl. moms.

Iflg. byfornyelsesloven skal byfornyelsesarbejder med en
samlet udgift på 1 mio. kr. inkl. moms eller derover, forsikres gennem
Byggeskadefonden vedr. Bygningsfornyelse. Præmien udgør 1.5% af den samlede
projektudgift som betales af kommunen, der efterfølgende får 50% refusion af
staten. Forsikringen dækker byggeskader i op til 20 år efter byggearbejdets
aflevering.

**Økonomiske konsekvenser**

Den 2. november 2015 besluttede Teknik- og Miljøudvalget at
afsætte kr. 250.000 til ny tagbelægning samt øvrig renovering af tag på
[adresse] Ved ovenstående ændring afsættes der yderligere kr. 450.000 til
Havnsøvej 4. Restpuljen for 2014 og 2015 vil herefter udgøre 4,5 mio. kr. til
efterfølgende ejendomme. Restbeløbet skal dog tilrettes efter licitation og
endt arbejde på de ejendomme, som Teknik- og Miljøudvalget godkendte på møde
den 9. juni 2016.

**Bilag**

|  |  |
| --- | --- |
| Bilag 1. Vurdering af bevaringsværdi for ejendom Havnsøvej.pdf | 326-2016-256719 |